BASES DE LA CONVOCATÒRIA D'AJUDES PER A LA PUBLICACIÓ DE REVISTES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/332)
  + [Valencià](/va/acuerdo/332)






Selector de idioma

Leer

* [Español](/es/acuerdo/332)
* [Valencià](/va/acuerdo/332)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA D'AJUDES PER A LA PUBLICACIÓ DE REVISTES[Butlletí Oficial Universitat d'Alacant](/ca/Publicacion)
==========================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA D'AJUDES PER A LA PUBLICACIÓ DE REVISTES

Data d'aprovació
:   02/06/2006

Data de publicació
:   09/06/2006

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=332.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/332)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/332)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA D'AJUDES PER A LA PUBLICACIÓ DE REVISTES&url=https://www.boua.ua.es/va/acuerdo/332)

**Títol:** BASES DE LA CONVOCATÒRIA D'AJUDES PER A LA PUBLICACIÓ DE REVISTES

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** divendres, 2 de juny de 2006

CONVOCATÒRIA D'AJUDES PER A LA PUBLICACIÓ DE REVISTES  
    
 BASES DE LA CONVOCATÒRIA  
    
 Objecte    
 La finalitat d'aquesta convocatòria és potenciar i protegir la publicació de revistes científiques en la Universitat d'Alacant que complisquen criteris de qualitat investigadora reconeguts en els àmbits nacional i internacional. Amb aquesta convocatòria es pretén institucionalitzar i regularitzar amb caràcter anual el procés de publicació de totes les revistes científiques de la Universitat d'Alacant.  
    
 Sol·licitants  
 Aquesta convocatòria està oberta a tots els projectes de publicació de revistes científiques presentats pels centres, departament, instituts d'investigació i grups d'investigació de la Universitat d'Alacant. El director de la revista haurà de ser un professor de plantilla de la Universitat d'Alacant.   
 Sol·licituds  
    
          La convocatòria entrarà en vigor l'endemà de la seua publicació en el Butlletí Oficial de la Universitat d'Alacant. El termini de presentació de sol·licituds finalitzarà el 5 de juliol de 2006.   
 Les sol·licituds es presentaran en el Registre General de la Universitat d'Alacant, que les remetrà al Vicerectorat d'Investigació, Desenvolupament i Innovació.   
 Cada sol·licitud anirà acompanyada d'una memòria, signada pel director de la revista, en la qual es detallarà l'adequació del projecte que es presente als criteris d'avaluació que a continuació s'exposen. Aquesta memòria haurà de ser aprovada pel centre, departament, institut universitari o grup d'investigació que li done suport.   
    
            
 Criteris d'avaluació dels projectes presentats            
   
L'avaluació dels projectes presentats es portarà a terme de conformitat amb els següents criteris, publicats en el BOE de 7 de novembre de 2005, i que, així mateix, es publicaran en la plataforma digital de la Universitat d'Alacant dedicada a revistes periòdiques:   
 A) Criteris que fan referència a la qualitat informativa de la revista com a mitjà de comunicació científica  
 1. Identificació dels membres dels comitès editorial i científic.   
 2. Instruccions detallades als autors.  
 3. Informació sobre el procés d'avaluació i selecció de manuscrits emprats per la revista, editorial i comitè de selecció, inclosos, per exemple, els criteris, procediment i pla de revisió dels revisors o jutges.  
 4. Traducció del sumari, títols dels articles, paraules clau i resums a l'anglès, en el cas de revistes.   
    
 B) Criteris sobre la qualitat del procés editorial  
    
 5. Periodicitat de les revistes i regularitat i homogeneïtat de la línia editorial en el cas d'editorials de llibres.  
 6. Avaluacions prèvies del que hagen publicat experts aliens a l'equip editorial.  
 7. Anonimat en la revisió dels manuscrits.  
 8. Comunicació motivada de la decisió editorial, per exemple, utilització per la revista/editorial/comitè de selecció d'una notificació motivada de la decisió editorial que incloga les raons per a l'acceptació, revisió o rebuig del manuscrit, així com els dictàmens originals (o retocats per la redacció) emesos pels experts externs.  
 9. Consell o comitè de redacció integrat per director, secretari i alguns vocals.  
 10. Consell assessor (comitè científic), format per professionals i investigadors de reconeguda solvència, sense vinculació institucional amb la revista o editorial, i orientat a marcar la política editorial i sotmetre-la a avaluació i auditoria.  
    
 C) Criteris sobre la qualitat científica de les revistes  
    
 11. Percentatge d'articles d'investigació; més del 75% dels articles haurien de ser treballs que comuniquen resultats d'investigació originals.   
 12. Autoria: grau d'endogàmia editorial, més del 75% dels autors seran externs al comitè editorial i aliens a l'organització editorial de la revista.  
    
 A més dels punts anteriors, es valorarà particularment que la revista continga una secció fixa amb informació estadística sobre el nombre de treballs rebuts i acceptats. Així mateix, es tindrà especialment en compte la progressiva indexació de les revistes en les bases de dades internacionals especialitzades.  
    
    
 Condicions de publicació  
    
 El director de la revista serà el responsable del compliment de les condicions generals relatives a la propietat intel·lectual dels treballs publicats. Així mateix, el director haurà de garantir el compliment de les condicions generals relatives als drets de difusió dels treballs publicats.   
    
          Aquesta convocatòria té caràcter anual. Només s'assumeix la publicació d'un volum anual de cadascuna de les revistes científiques.  
    
          Totes les revistes haurien d'incloure el logotip de la Universitat d'Alacant en la primera pàgina o en la contraportada.  
    
          La distribució de les revistes correspondrà al Servei de Publicacions de la Universitat d'Alacant, amb la col·laboració del director de la revista i del centre, departament, institut o grup d'investigació que done suport a la publicació de la revista.  
    
          Els intercanvis de les revistes es podran portar a terme a través del SIBID, amb la col·laboració del director de la revista i del centre, departament, institut o grup d'investigació que done suport a la publicació de la revista. En la memòria que acompanyarà tota sol·licitud que es presente a aquesta convocatòria s'haurà de detallar el nombre d'intercanvis que regularment es vénen produint.  
    
 Modalitats de publicació  
    
    
          Tots els projectes de revistes científiques que siguen aprovats de conformitat amb aquesta convocatòria seran publicats en suport digital. La publicació en suport digital es farà a través d'una plataforma digital que aprofitarà les possibilitats de difusió i promoció nacional i internacional del lloc web de la Universitat d'Alacant, i més en concret el seu Servei de Publicacions, així com la Biblioteca Virtual Miguel de Cervantes.  
    
 Dins de les disponibilitats pressupostàries, les revistes periòdiques també podran sol·licitar una ajuda per a la publicació en suport paper, sempre que se sol·licite en la memòria del projecte que es presente.  
    
 En els dos casos, la publicació correrà a càrrec del Servei de Publicacions de la Universitat d'Alacant.  
    
 Dins de les disponibilitats pressupostàries, es concedirà al director de la revista una ajuda màxima de 1.000 euros per a finançar les despeses que el procés de publicació de la revista puga generar, que li serà lliurada una vegada presente l'original de la revista en el Servei de Publicacions.  
    
 Els originals haurien de ser presentats en el Servei de Publicacions de la Universitat d'Alacant, en arxiu digital estàndard, abans del 20 de desembre de 2006.  
 En el cas que la publicació també es faça en suport paper, l'extensió de la revista no podrà superar les sis-centes pàgines, de conformitat amb els estàndards d'impremta habitualment utilitzats.   
 S'aplicaran uns mateixos estàndards de format i d'impressió per a la publicació de totes les revistes.  
    
    
 Resolució de la convocatòria  
    
          L'avaluació dels projectes de publicació de revistes periòdiques presentats en aquesta convocatòria serà realitzada per una comissió formada pel vicerector d'Investigació, Desenvolupament i Innovació (president), el director del Secretariat de Transferència Tecnològica i Internacionalització de la Investigació, el director de la Biblioteca Virtual Miguel de Cervantes, el director del Secretariat d'Informació Bibliogràfica i Documental, el director del Centre de Documentació Europea i el director del Servei de Publicacions (secretari).  
    
 Alacant, a 2 de juny de 2006    
 VICERECTOR D’INVESTIGACIÓ, DESENVOLUPAMENT I INNOVACIÓ  
    
    
 Signat: Manuel Palomar Sanz





[Carretera Sant Vicent del Raspeig s/n  
03282 Sant Vicent del Raspeig - Alacant  
 Tel. 60 736 7201 - Fax 96 210 6998](https://www.google.es/maps/@15.993490,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12727&trk=tyah&trkInfo=tarId%8P5401806127362%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)